97/15/EY: Neuvoston päätös, tehty 9 päivänä joulukuuta 1996, kolmannesta monivuotisesta ohjelmasta pienten ja keskisuurten yritysten (pk-yritysten) hyväksi Euroopan unionissa (1997-2000)



Virallinen lehti nro L 006 , 10/01/1997 s. 0025 - 0031



NEUVOSTON PÄÄTÖS, tehty 9 päivänä joulukuuta 1996, kolmannesta monivuotisesta ohjelmasta pienten ja keskisuurten yritysten (pk-yritysten) hyväksi Euroopan unionissa (1997-2000) (97/15/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 130 artiklan 3 kohdan, ottaa huomioon komission ehdotuksen (1), ottaa huomioon Euroopan parlamentin lausunnon (2), ottaa huomioon talous- ja sosiaalikomitean lausunnon (3), ottaa huomioon alueiden komitean lausunnon (4), sekä katsoo, että 1. neuvosto on antanut 10 päivänä lokakuuta 1994 päätöslauselman täysien kehittymismahdollisuuksien antamisesta kilpailutaloudessa pienten ja keskisuurten yritysten dynaamisuudelle ja innovointikyvylle, käsityöyritykset ja pienyritykset mukaan lukien (5), 2. neuvosto on antanut 21 päivänä marraskuuta 1994 päätöslauselman yhteisön teollisuuden kilpailukyvyn vahvistamisesta (6), 3. neuvosto on antanut 27 päivänä marraskuuta 1995 päätöslauselman pienistä ja keskisuurista teollisuusyrityksistä (pk-yrityksistä) ja teknologisesta innovaatiosta (7), 4. neuvosto on antanut 22 päivänä huhtikuuta 1996 päätöslauselman pienten ja keskisuurten yritysten sekä käsityöyritysten edistämiseksi suoritettavien yhteisön toimien yhteensovittamisesta (8), 5. neuvosto on 14 päivänä kesäkuuta 1993 tehnyt päätöksen N:o 93/379/ETY monivuotisesta toimintaohjelmasta yhteisön yrityspolitiikan, erityisesti pieniä ja keskisuuria yrityksiä koskevan politiikan painopistealueiden tehostamiseksi sekä politiikan jatkuvuuden ja lujittamisen varmistamiseksi (9), 6. komissio antoi selvitykset tähän päätökseen kuuluvista toimenpiteistä, 7. komissio on päätöksen N:o 93/379/ETY 5 artiklan mukaisesti antanut Euroopan parlamentille, neuvostolle, talous- ja sosiaalikomitealle sekä alueiden komitealle ulkoisen arviointikertomuksen nykyisen monivuotisen ohjelman toteuttamisesta, 8. kasvusta, kilpailukyvystä ja työllisyydestä annetun valkoisen kirjan mukaisesti komissio on 3 päivänä kesäkuuta 1994 antanut tiedonannon sellaisen yhtenäisen ohjelman toteuttamisesta pk-yritysten ja käsityöyritysten hyväksi, jonka tarkoituksena on erityisesti antaa kattava esitys yhteisön yrityspolitiikasta, 9. komissio on 29 päivänä marraskuuta 1995 antanut kertomuksen: "pk-yritykset: työllisyyden, kasvun ja kilpailukyvyn voimaperäinen lähde Euroopan unionissa", jonka se antoi Madridin Eurooppa-neuvostolle ja jossa komissio kehotti entistä kunnianhimoisempaan yrityspolitiikkaan Euroopan yritysten täysien työllistämis-, kasvu- ja kilpailukykymahdollisuuksien vapauttamiseksi, 10. pk-yritykset vaikuttavat merkittävästi teollisuuden aseman säilymiseen Euroopan unionissa ja kompensoivat siten liikeyritysten suuntausta siirtyä muualle; pk-yritysten erityispiirteitä, erityisesti asiakkaiden ja henkilökunnan läheisiä suhteita ja niiden monille liikemiehille ja -naisille tarjoamia henkilökohtaisen kehittymisen mahdollisuuksia, ei pitäisi aliarvioida, 11. tämä päätös muodostaa oikeudellisen perustan erityisille täydentäville toimenpiteille, jotka eivät kuulu yhteisön muuhun politiikkaan ja joita ei voida paremmin toteuttaa jäsenvaltioiden tasolla, 12. toissijaisuusperiaatetta on noudatettava tätä monivuotista ohjelmaa toteutettaessa, 13. niitä pk-yrityksiä, joiden toiminta ulottuu yli rajojen, on autettava selviytymään mahdollisista rakenteellisista heikkouksista, 14. tämä päätös on suunnattu erityisesti pk-yrityksille, alaan, oikeudelliseen muotoon ja maantieteelliseen sijaintiin katsomatta, ja siihen kuuluvat muun muassa pienteollisuus, kaupan ja jakelualan yritykset sekä hyvin pienet yritykset, 15. tässä päätöksessä esitettyjä toimenpiteitä sovelletaan kaikkialla Euroopan unionissa ja niillä pyritään - edistämään pk-yritysten kehitykselle suotuisaa ympäristöä, - parantamaan pk-yritysten, erityisesti pienten yritysten ja käsityöyritysten mukautumista yhtenäismarkkinoihin ja järjestäytymistä niissä, - parantamaan eurooppalaisten pk-yritysten kilpailukykyä sekä rohkaisemaan niiden eurooppalaistumista ja kansainvälistymistä, edistäen siten kasvua, työpaikkojen luomista ja taloudellista ja sosiaalista yhteenkuuluvuutta yhteisössä, 16. toimenpiteitä kansalliset rajat ylittävällä teknologisen kehityksen alalla johdetaan yhteisesti yhteisön TTK-ohjelmassa asianmukaisia päätöksentekomenettelyjä noudattaen ja niissä otetaan huomioon innovaatiota koskevan vihreän kirjan jatkotoimet, 17. Keski- ja Itä-Euroopan maiden kanssa tehtyjen assosiointisopimusten lisäpöytäkirjoissa määrätään kyseisten maiden osallistumisesta yhteisön ohjelmiin, 18. Kyproksen ja Maltan kanssa tehdyissä assosiointisopimuksissa olisi myös määrättävä näiden kahden maan osallistumisesta, 19. toinen ohjelma päättyy 31 päivänä joulukuuta 1996, ja edellä mainittujen tavoitteiden saavuttamiseksi on tarpeen hyväksyä kolmas ohjelma neljäksi vuodeksi ja antaa sille riittävät resurssit tavoitteiden toteuttamiseksi, ja 20. komissio suorittaa komitean avustamana tarpeelliset toimenpiteet tämän ohjelman toteuttamiseksi, lukuun ottamatta verotuksen yhdenmukaistamista koskevia toimenpiteitä, ON PÄÄTTÄNYT SEURAAVAA: 1 artikla Hyväksytään neljäksi vuodeksi 1 päivästä tammikuuta 1997 ohjelma, joka koskee yhteisön politiikkaa pienten ja keskisuurten yritysten (pk-yritysten) hyväksi, mukaan luettuna käsityöyritykset ja hyvin pienet yritykset. 2 artikla Edellä 1 artiklassa tarkoitetulla ohjelmalla, johon liittyvät liitteessä mainitut, jäsenvaltioiden toimia täydentämään tarkoitetut toimenpiteet, on seuraavat tavoitteet: 1) Yksinkertaistaa ja parantaa yritysten ympäristöä hallinnon ja sääntelyn osalta - varmistaa pk-yritysten etujen huomioon ottaminen yhteisön aloitteissa ja politiikoissa - yksinkertaistaa ja parantaa yhteisön lainsäädäntöä - lisätä avoimuutta sekä edistää hallinto- ja säädösympäristön yksinkertaistamista ja parantamista koskevien parhaiden käytänteiden levittämistä - parantaa pk-yritysten rajat ylittävien toimintojen puitteita 2) Parantaa yritysten toimintaympäristöä rahoituksen osalta - helpottaa laina- ja riskipääomarahoituksen saantia - jatkaa ponnisteluja maksuviivästysten vähentämiseksi - helpottaa erityisten rahoitusvälineiden kehittämistä - edistää nopeasti kasvavia pk-yrityksiä varten olevien pääomamarkkinoiden kehittymistä 3) Auttaa pk-yrityksiä eurooppalaistamaan ja kansainvälistämään strategioitaan, erityisesti entistä parempien tieto- ja yhteistoimintapalvelujen avulla - edistää pk-yritysten osallistumista tietoyhteiskuntaan - kehittää yhteisöä koskevia tietopalveluja - edistää pk-yrityspolitiikan toimia - edistää yhteistyötä kumppanien hakuun tarkoitettujen verkkojen avulla - edistää suoria kontakteja yhteistyökumppanuusohjelmien avulla - kehittää alihankintakumppanuuksia - parantaa pk-yritysten toimintaedellytyksiä sisämarkkinoilla - edistää pk-yritysten pääsyä uusille markkinoille ja niiden kansainvälistymistä 4) Vahvistaa pk-yritysten kilpailukykyä sekä edistää tutkimuksen, innovaatioiden ja koulutuksen saatavuutta - lisätä pk-yritysten innovaatiomahdollisuuksia - parantaa yritysjohdon liikkeenjohtotaitoja - mukautua ympäristön vaatimuksiin 5) Edistää yrittäjyyttä ja tukea kohderyhmiä - yrityskulttuuri ja yrittäjyys - käsityöyritykset, pienet ja hyvin pienet yritykset - kaupan ja jakelualan yritykset - naisyrittäjät ja nuoret yrittäjät, epäedullisessa asemassa oleviin ryhmiin kuuluvat yrittäjät 6) Kehittää pk-yrityksiä tukevan politiikan välineitä 3 artikla 1. Edellä 1 ja 2 artiklassa määrättyjen tavoitteiden saavuttamiseksi komissio, ottaen huomioon erityisten arviointikertomusten tulokset, toteuttaa tarvittavat toimenpiteet, jos jäsenvaltiot eivät voi niitä paremmin toteuttaa. 2. Jäljempänä 4 artiklassa määrättyä menettelyä noudatetaan sellaisten toimenpiteiden toteuttamisessa, jotka liittyvät: - tämän päätöksen soveltamiseksi suunniteltujen hankkeiden hyväksymiseen, kokeelliseen toteuttamiseen tai laajentamiseen, - toimenpiteiden ja ehdotuspyyntöjen sisällön, aikataulun ja rahoitusavun vahvistamiseen, - kunkin hankkeen tulosten säännölliseen arviointiin erityisohjelmissa säädettyjen aikataulujen mukaisesti. 3. Komissio voi antaa jäljempänä 4 artiklassa tarkoitetun komitean käsiteltäväksi kaikki muut ohjelmaa koskevat kysymykset. 4. Komission tehtävänä on ohjelman taloudellinen ja sisällöllinen toteuttaminen. Komissio huolehtii myös siitä, että ohjelmaan kuuluvat toimet arvioidaan ennalta perusteellisesti ja että niitä valvotaan ja ne arvioidaan jälkikäteen niiden selvitysten perusteella, jotka yhteisöltä rahoitusta saaneiden on annettava. 5. Yhteisön tukea voidaan antaa, jos se on tarpeen hankkeen toteuttamiseksi. Se ei saa olla suurempi kuin hankkeen tukemiseksi tarvittava määrä. 4 artikla Komissiota avustaa komitea, joka muodostuu jäsenvaltioiden edustajista ja jonka puheenjohtajana toimii komission edustaja. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen. Komissio päättää toimenpiteistä, joita sovelletaan välittömästi. Jos toimenpiteet eivät ole kuitenkaan komitean lausunnon mukaisia, komissio ilmoittaa niistä viipymättä neuvostolle. Siinä tapauksessa: - komissio lykkää päättämiensä toimenpiteiden soveltamista kolmella kuukaudella ilmoituksen tekopäivästä. - neuvosto voi määräenemmistöllä päättää asiasta toisin ensimmäisessä luetelmakohdassa tarkoitetun ajan kuluessa. 5 artikla 1. Komissio antaa 4 artiklassa tarkoitetulle komitealle vuosittain kertomuksen tämän päätöksen täytäntöönpanosta. 2. Komissio antaa Euroopan parlamentille, neuvostolle, talous- ja sosiaalikomitealle sekä alueiden komitealle joka toinen vuosi kertomuksen siitä, miten pk-yritysten näkökannan sisällyttäminen kaikkiin yhteisön politiikkoihin ja ohjelmiin on kehittynyt komission yhteensovittamisen ansiosta. 6 artikla Sen arvioimiseksi, onko alkuperäiset tavoitteet saavutettu, komissio antaa viimeistään vuoden 1999 loppuun mennessä Euroopan parlamentille, neuvostolle, talous- ja sosiaalikomitealle ja alueiden komitealle tämän päätöksen täytäntöönpanosta ulkoisen arviointikertomuksen, joka sisältää kustannustehokkuuden arvioinnin ja ne mahdolliset ehdotukset, jotka komissio katsoo annettujen arvioiden vuoksi tarpeellisiksi. 7 artikla 1. Tämä ohjelma on avoin Keski- ja Itä-Euroopan (KIE) assosioituneiden maiden osallistumiselle niiden edellytysten mukaisesti, jotka on mainittu näiden maiden kanssa tehdyissä, yhteisön ohjelmiin osallistumista koskevissa assosiointisopimusten lisäpöytäkirjoissa. 2. Lisämäärärahojen avulla tämä ohjelma on avoin Kyproksen ja Maltan osallistumiselle niiden sääntöjen mukaisesti, joita sovelletaan Euroopan talousalueen (ETA) jäseninä oleviin, Euroopan vapaakauppaliiton (EFTA) maihin, Kyproksen ja Maltan kanssa erikseen sovittavien menettelyjen mukaisesti. 8 artikla 1. Tämä päätös tulee voimaan 1 päivänä tammikuuta 1997 ja on voimassa 31 päivään joulukuuta 2000. 2. Rahoitusohjeessa oleva määrä tämän ohjelman toteuttamista varten on 1 päivästä tammikuuta 1997 31 päivään joulukuuta 2000 127 miljoonaa ecua. 3. Budjettivallan käyttäjä määrittää vuosittain käytettävissä olevat määrärahat rahoitusnäkymien edellyttämissä rajoissa. Tehty Brysselissä 9 päivänä joulukuuta 1996. Neuvoston puolesta B. HOWLIN Puheenjohtaja (1) EYVL N:o C 156, 31.5.1996, s. 5 (2) EYVL N:o C 320, 28.10.1996, s. 153 (3) EYVL N:o C 295, 7.10.1996, s. 6 (4) Lausunto annettu 19 päivänä syyskuuta 1996 (ei vielä julkaistu virallisessa lehdessä). (5) EYVL N:o C 294, 22.10.1994, s. 6 (6) EYVL N:o C 343, 6.12.1994, s. 1 (7) EYVL N:o C 341, 19.12.1995, s. 3 (8) EYVL N:o C 130, 3.5.1996, s. 1 (9) EYVL N:o L 161, 2.7.1993, s. 68 LIITE TOIMENPITEET, JOITA TARKOITETAAN 2 ARTIKLASSA A. YKSINKERTAISTETAAN JA PARANNETAAN YRITYSTEN YMPÄRISTÖÄ HALLINNON JA SÄÄNTELYN OSALTA A.1 Pk-yritysten etujen huomioon ottaminen yhteisön aloitteissa ja politiikoissa varmistetaan Pk-yrityksiä koskevan ulottuvuuden yhdistäminen yhteisön politiikkojen suunnitteluun. Sellaisten pk-yrityksiä tukevien yhteisön toimien yhteensovittamisen edistäminen, joiden avulla ne voivat täysimittaisesti osallistua yhteisön toimiin ja ohjelmiin, mukaan luettuna rakennerahastot, tutkimusta ja teknologista kehittämistä, kansainvälistä yhteistyötä ja ympäristöä koskevat ohjelmat. A.2 Yhteisön lainsäädäntöä yksinkertaistetaan ja parannetaan Toimet, joiden tarkoituksena on poistaa ja vähentää tarpeettomia hallinnollisia rasitteita ja yhteisön lainsäädäntöön mukautumisesta aiheutuvia kuluja, jotka haittaavat yritysten, erityisesti pk-yritysten, perustamista ja kehittämistä. Näihin kuuluvat lainsäädäntöehdotusten vaikutusten arviointiin soveltuvan käytännönläheisen menetelmän luominen (mukaan lukien yrityksiin kohdistuvia vaikutuksia arvioivan järjestelmän käyttö ja tarvittaessa kustannus-hyöty-analyysit), sekä pk-yritysten kuuleminen uusien lainsäädäntöehdotusten yhteydessä ja komission sääntelypolitiikkaa koskevien suuntaviivojen toteutumisen seuranta. A.3 Lisätään avoimuutta sekä edistetään hallinto- ja säädösympäristön yksinkertaistamista ja parantamista koskevien parhaiden käytänteiden leviämistä Parhaiden menettelytapojen levittäminen erityisesti hallinnon yksinkertaistamisen alalla, liiketoiminnan siirtoja ja omistuksenpidätysehtoja koskevien toimien edistäminen. A.4 Parannetaan pk-yritysten kansalliset rajat ylittävien toimintojen puitteita Vaihtoehtoisten menetelmien kehittäminen yritysten väliset kansalliset rajat ylittävien riitojen ratkaisemiseen. Asianmukaisten oikeudellisten rakenteiden edistäminen pk-yritysten kansalliset rajat ylittävää toimintaa varten, erityisesti eurooppalaisten taloudellisten etuyhtymien käyttäminen (Regie-hanke). B. PARANNETAAN YRITYSTEN TOIMINTAYMPÄRISTÖÄ RAHOITUKSEN OSALTA B.1 Helpotetaan laina- ja riskipääomarahoituksen saantia Sellaisten innovatiivisten käytäntöjen määrittely ja levitys, joilla pyritään helpottamaan pk-yritysten lainarahoituksen saantia (erityisesti keskinäiset takausjärjestelyt sekä pankkien ja pk-yritysten pyöreän pöydän neuvottelut). B.2 Jatketaan ponnisteluja maksuviivästysten vähentämiseksi Maksuviivästyksiä koskevien suositusten seurannan nopeuttaminen ja tarvittaessa täydentävien toimenpiteiden suunnittelu; pk-yritysten taloushallinnon osaamisen parantamiseen tähtäävät toimet. B.3 Helpotetaan erityisten rahoitusvälineiden kehittämistä Erityisesti pk-yrityksille sopivien parhaiden rahoitusvälineiden, kuten factoring-rahoituksen ja luottovakuutuksen, määrittäminen ja edistäminen. B.4 Edistetään pääomamarkkinoiden kehittymistä nopeasti kasvavia pk-yrityksiä varten (mukaan lukien EASDAQ, Arvopaperivälittäjien automaattisen kaupankäynnin eurooppalainen yhdistys) C. AUTETAAN PK-YRITYKSIÄ EUROOPPALAISTAMAAN JA KANSAINVÄLISTÄMÄÄN STRATEGIOITAAN, ERITYISESTI ENTISTÄ PAREMPIEN TIETO- JA YHTEISTOIMINTAPALVELUJEN AVULLA C.1 Kehitetään palveluja tietojen saamiseksi yhteisöstä Helpotetaan yritysten tiedonsaantia yhteisöstä: eurotiedotuskeskusten verkon kehittäminen "ensiapupisteiksi", jotka tarvittaessa yhteisymmärryksessä kansallisten yksikköjen kanssa ohjaisivat pyynnöt kulloinkin parhaiten soveltuvalle yhteisön yksikölle; verkon kokoonpanoa kehitetään ja palvelujen laatua parannetaan kohdistamalla yhteisön tukia paremmin; tiedotustehtävää laajennetaan ja vahvistetaan unionin tärkeimmillä toiminta-aloilla; yhteisön tiedotuspalvelujen muokkaamista yritysten vaatimusten mukaisiksi parannetaan, erityisesti kehittämällä kumppanuus olemassa olevien tunnustettujen alan järjestöjen ja jäsenvaltioiden pk-yritysten auttamiseksi perustamien yritystukiverkkojen kanssa, mukaan lukien tukiverkot käsityöyrityksiä varten. C.2 Parannetaan pk-yrityspolitiikan toimien edistämistä Yhteistyössä eurotiedotuskeskusten verkon kanssa toteutettavat tiedotuskampanjat; järjestetään Euroopan yritysalan teemaviikkoja. C.3 Edistetään yhteistyötä liikekumppanien etsintään tarkoitettujen verkkojen avulla Liikekumppanien luottamuksellista hakua palvelevan verkon (BC-NET) ja liikekumppanien julkista hakua palvelevan verkon (BRE) laadullinen kehittäminen ja niitä koskevien laatustandardien määritteleminen sekä muiden tehokkaiden, yritysten yhteistyötä edistävien keinojen etsiminen. C.4 Edistetään suoria kontakteja yhteistyökumppanuusohjelmien avulla Yrittäjien väliset suorat yhteydet mahdollistavien välineiden jatkuva kehittäminen (Eurokumppanuus ja Interprise -ohjelmat). C.5 Kehitetään alihankintakumppanuuksia Kehitetään kansalliset rajat ylittävän alihankinnan edistämiseen tähtääviä toimia. C.6 Parannetaan pk-yritysten toimintaedellytyksiä sisämarkkinoilla Kannustetaan poistamaan liiketoimintaa haittaavia esteitä. Helpotetaan pk-yritysten julkisiin hankintoihin osallistumista. Edistetään pk-yritysten ja käsityöyritysten osallistumista tietoyhteiskuntaan. C.7 Edistetään pk-yritysten kansainvälistymistä ja pääsyä uusille markkinoille Tarkastellaan sellaisia uusia mahdollisuuksia, joilla voidaan lisätä pk-yritysten kansalliset rajat ylittävää liiketoimintaa sekä sisämarkkinoilla että maailman markkinoilla. D. VAHVISTETAAN PK-YRITYSTEN KILPAILUKYKYÄ SEKÄ EDISTETÄÄN TUTKIMUKSEN, INNOVAATIOIDEN JA KOULUTUKSEN SAATAVUUTTA D.1 Lisätään pk-yritysten innovaatiomahdollisuuksia Määritetään parhaita toimintatapoja ja kokeillaan konkreettisia menetelmiä koehankkeiden avulla, erityisesti kasvumahdollisuuksia omaavien yritysten ja uusia teknologioita käyttävien yritysten kehittämisen alalla; edistetään pk-yritysten tietotekniikan käyttöä hyvien toimintatapojen vaihdolla ja parantamalla toimia, joilla rohkaistaan pk-yrityksiä osallistumaan olemassa oleviin yhteisön ohjelmiin. D.2 Parannetaan yritysjohdon liikkeenjohtotaitoja Autetaan määrittämään ja kokeilemaan myönteisiä menetelmiä johtamiskoulutuksen alalla hyvien toimintatapojen vaihdolla ja parantamalla toimia, joilla rohkaistaan pk-yrityksiä osallistumaan olemassa oleviin yhteisön ohjelmiin. D.3 Mukaudutaan ympäristön vaatimuksiin E. EDISTETÄÄN YRITTÄJYYTTÄ JA TUETAAN KOHDERYHMIÄ E.1 Yrityskulttuuri ja yrittäjyys Edistetään parhaiden toimintatapojen vaihtoa, kaikkein dynaamisimpien pienyritysjohtajien toimintatapojen vaihto mukaan lukien. E.2 Käsityöyritykset, pienet yritykset ja pienyritykset - tutkitaan pienten yritysten ja käsityöyritysten institutionaalista ympäristöä, - käynnistetään hankkeita, joiden avulla yritykset voivat mukautua rakennemuutoksiin, yhdentyä yhtenäismarkkinoihin ja hyötyä näiden markkinoiden mahdollisuuksista standardointi, varmentaminen ja ympäristön suojelu sekä laatujohtaminen mukaan lukien. E.3 Kaupan ja jakelualan yritykset Helpotetaan kaupan yritysten mukautumista yhtenäismarkkinoihin ja rakennemuutoksiin, muun muassa uuden teknologian avulla (Commerce 2000). Edistetään pk-yritysten välistä yhteistyötä. Levitetään koehankkeista saatuja tuloksia. Seurataan kauppaa ja jakelua koskevan vihreän kirjan toteuttamista. E.4 Naisyrittäjät ja nuoret yrittäjät, epäedullisessa asemassa oleviin ryhmiin kuuluvat yrittäjät Tuetaan innovoivien ratkaisujen tutkimista sen jälkeen, kun on määritetty erityisongelmat, jotka koskevat - naisyrittäjiä ja nuoria yritysjohtajia, - epäedullisessa asemassa oleviin ryhmiin kuuluvien johtamia yrityksiä. F. KEHITETÄÄN PK-YRITYKSIÄ TUKEVAN POLITIIKAN VÄLINEITÄ - kuullaan pk-yrityksiä ja käsityöyrityksiä edustavia eurooppalaisia järjestöjä niitä koskevien politiikkojen arvioinnin ja valmistelun yhteydessä, - kehitetään pk-yrityksiä koskevia tilastoja välttäen kuitenkin aiheuttamasta lisärasitteita yrityksille, pienten ja keskisuurten yritysten eurooppalainen seurantakeskus, tutkimukset, pk-yrityspoliittisiin toimenpiteisiin liittyvä tietopankki, - arvioidaan nykyisiä toimia tehokkuuskriteerien perusteella ja kehitetään uusia yhteisön toimenpiteitä koskevia ehdotuksia yritysten kannalta merkittävillä aloilla.